smcproject/ml-wiki-sentences huggingface dataset:
പയ്യോളിയിലെ ഒരു ഗ്രാമമാണ് തോലേരി .
പയ്യോളി പേരാമ്പ്ര റോഡിലാണ് തോലേരി സ്ഥിതി ചെയ്യുന്നത്.
തോളൂർ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 ഡിസംബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Tholur ഇംഗ്ലീഷ് വിലാസം https://ml.wikipedia.org/wiki/Tholur
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് തോളൂർ .
തോളൂർ ഗ്രാമപഞ്ചായത്ത് തോളൂർ ഗ്രാമപഞ്ചായത്ത് തോളൂർ ഗ്രാമപഞ്ചായത്ത് 10°34′22″N 76°07′38″E ﻿ / ﻿ 10.572800°N 76.127281°E ﻿ / 10.572800; 76.127281 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല തൃശ്ശൂർ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം വടക്കാഞ്ചേരി ലോകസഭാ മണ്ഡലം ആലത്തൂർ ഭരണസ്ഥാപനങ്ങൾ പഞ്ചായത്ത് പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം ചതുരശ്ര കിലോമീറ്റർ വാർഡുകൾ 13 എണ്ണം ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ +91 487 സമയമേഖല UTC +5:30 പ്രധാന ആകർഷണങ്ങൾ ഇംഗ്ലീഷ് വിലാസം https://ml.wikipedia.org/wiki/Tholur_Gramapanchayat
തൃശ്ശൂർ ‍ജില്ലയിലെ തൃശ്ശൂർ ‍താലൂക്കിൽ പുഴയ്ക്കൽ ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ് തോളൂർ ഗ്രാമപഞ്ചായത്ത് .
17.20 ചതുരശ്രകിലോമീറ്റർ വിസ്തൃതിയുള്ള ഈ ഗ്രാമപഞ്ചായത്തിന്റെ ആസ്ഥാനം പറപ്പൂരാണ്.
അതിരുകൾ കിഴക്ക് - കൈപ്പറമ്പ് , അടാട്ട് പഞ്ചായത്തുകൾ പടിഞ്ഞാറ് - വടക്കാഞ്ചേരി പുഴ (അക്കരെ മുല്ലശ്ശേരി ഗ്രാമപഞ്ചായത്ത് ) വടക്ക് - കൈപ്പറമ്പ്, കണ്ടാണശ്ശേരി പഞ്ചായത്തുകൾ തെക്ക്‌ - അടാട്ട്, മുല്ലശ്ശേരി പഞ്ചായത്തുകൾ പഞ്ചായത്തിലെ പ്രശസ്തരായവർ
എൻ ആർ ബാലൻ
കൊച്ചൌസേപ്പ് ചിറ്റിലപ്പള്ളി
സി.വി.പാപ്പച്ചൻ വാർഡുകൾ എടക്കളത്തൂർ വടക്കുംമുറി പോന്നോർ വടക്കുംമുറി പോന്നോർ പോന്നോർ തെക്കുംമുറി ഷാരിയേക്കൽ കിഴക്കേ അങ്ങാടി പറപ്പൂർ സെന്റർ കോലത്താട് മുള്ളൂർ ചാലക്കൽ നാഗത്താൻകാവ് തോളൂർ എടക്കളത്തൂർ തെക്കുംമുറി സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് പുഴയ്ക്കൽ വിസ്തീര്ണ്ണം 17.2  ചതുരശ്ര കിലോമീറ്റർ ജനസംഖ്യ 15,846 പുരുഷന്മാർ 7,716 സ്ത്രീകൾ 8,130 ജനസാന്ദ്രത 921 സ്ത്രീ : പുരുഷ അനുപാതം 1053 സാക്ഷരത 92.76% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/tholurpanchayat Archived 2016-11-07 at the Wayback Machine .
തോലുവിലക്ക്
പ്രാചീനകേരളത്തിൽ നിലവിലിരുന്ന ഒരു വിലക്ക് ആണ് തോലുവിലക്ക് .
ഈ നിരോധന സമ്പ്രദായത്തെപ്പറ്റി കേരളോല്പത്തിയിൽ പരാമർശമുണ്ട്.
ഒരു വീടിനെച്ചൊല്ലി അവകാശത്തർക്കം വരുമ്പോൾ ആ വീടിനു മുന്നിൽ ബന്ധപ്പെട്ട അധികാരികൾ തോല് (ചെടിയുടെ ഇല അഥവാ ചപ്പ്) വയ്ക്കും.
അങ്ങനെ തോലുവച്ചുകഴിഞ്ഞാൽ അവിടേക്ക് തർക്കക്കാർക്ക് പ്രവേശനം ഇല്ല എന്നാണ് അർഥം.
കേരളോല്പത്തിയിൽ തോലുവിലക്കിന്റെ സൂചനയ്ക്കായി നാല് താളികൾ (തൂപ്പുകൾ) ഇടും എന്ന പരാമർശമാണുള്ളത്.
തോലുവിലക്കിന് മാവില , ഏച്ചിൽതാളി , മരുതിൻതൂപ്പ് , ഞാറൽ എന്നിവ ഉപയോഗിച്ചിരുന്നതായും രേഖകളുണ്ട്.
ചില പ്രദേശങ്ങളിൽ തുടരി , ഞള്ളു , വെള്ളില , തുമ്പ എന്നിവയാണത്രെ തോലുവിലക്കിന് ഉപയോഗിച്ചിരുന്നത്.
തോലുവിലക്കിന് ചപ്പുവിലക്ക് എന്നും പേരുണ്ട്.
വീടിനും പറമ്പിനും മാത്രമല്ല, ഫലവൃക്ഷങ്ങൾക്കുപോലും തോലുവിലക്ക് ഏർപ്പെടുത്തുന്ന പതിവ് പണ്ടുണ്ടായിരുന്നു.
നായാട്ട്, മത്സ്യബന്ധനം എന്നിവ നിരോധിക്കാനും അധികാരികൾ തോലുവിലക്ക് ഉപയോഗിച്ചിരുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തോലുവിലക്ക് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാമക്കൽ ഇംഗ്ലീഷ് വിലാസം https://ml.wikipedia.org/wiki/Namakkal
തമിഴ്നാട്ടിലെ നാമക്കൽ ജില്ലയുടെ ആസ്ഥാനപട്ടണമാണ് നാമക്കൽ .
ഏഷ്യയിൽ ഐ.എസ്.ഒ 14001-2004 ലഭിച്ച ആദ്യത്തെ മുനിസിപാലിറ്റിയാണ് നാമക്കൽ .
വിദ്യാഭ്യാസം, കോഴിവളർത്തൽ, ഗതാഗതം എന്നിവയ്ക്ക് പ്രശസ്തമാണ് ഈ നഗരം.
അവലംബം ↑ Namakkal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നാമക്കൽ ജില്ല ഇംഗ്ലീഷ് വിലാസം https://ml.wikipedia.org/wiki/Namakkal_district
തമിഴ്നാട്ടിലെ ഒരു ജില്ലയാണ് നാമക്കൽ ( തമിഴ് : நாமக்கல் மாவட்டம் ).
സേലം ജില്ലയിൽ നിന്ന് 25-07-1996-ന് വേർപെട്ട് 01-01-1997 മുതലാണ് ഒരു ജില്ലയായി നാമക്കൽ പ്രവർത്തനമാരംഭിച്ചത്.
തിരുചെങ്കോട്, നമക്കൽ, രാസിപുരം,വേലൂർ എന്നീ നാല് താലൂക്കുകളും തിരുചെങ്കോട്, നാമക്കൽ എന്നീ റവന്യൂ ഡിവിഷനുകളുമാണ് നാമക്കൽ ജില്ലയിൽ ഉള്ളത്.
ഇന്ത്യയിൽ മുട്ട ഉൽപാദനത്തിൽ മുന്നിൽ നിൽക്കുന്ന പ്രദേശമാണ്  നാമക്കൽ.
പുറമേയ്ക്കുള്ള കണ്ണികൾ Namakkal district എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Namakkal District news in Tamil Archived 2010-12-08 at the Wayback Machine .
Namakkal District Archived 2011-09-26 at the Wayback Machine .
Namakkal District website Namakkal District Water Supply Status (Tamilnadu Water Supply and Drainage Board) Archived 2009-09-14 at the Wayback Machine .
അവലംബം ↑ www.tn.gov.in
നാഫ്തലീൻ ഇംഗ്ലീഷ് വിലാസം https://ml.wikipedia.org/wiki/Naphthalene
ഒരു സംയോജിത ബഹുഅണുകേന്ദ്ര ആരോമാറ്റിക ഹൈഡ്രോകാർബൺ സംയുക്തം.
വെള്ളനിറവും പരൽ ഘടനയും പാറ്റാ ഗുളികയുടെ പരിചിതമായ ഗന്ധത്തോടുകൂടിയതുമായ ഒരു സംയുക്തമാണ് നാഫ്തലീൻ (Naphthalene).
കോൾട്ടാറിന്റെ ആംശിക സ്വേദനം വഴിയാണ് നാഫ്തലീൻ ലഭ്യമാകുന്നത്.
ഫോർമുല C 10 H 8 .
രണ്ട് ബെൻസീൻ റിങ്ങുകൾ തമ്മിൽ സംയോജിച്ചിരിക്കുന്ന ഒരു ഘടനയാണ് നാഫ്തലീനിന്റേത്.
ഉരുകൽനില 80.1 ° C, തിളനില 218 ° C. പുകയോടുകൂടിയ തിളങ്ങുന്ന ജ്വാലയോടെയാണ് നാഫ്തലീൻ കത്തുന്നത്.
ജലത്തിൽ അലേയവും ആൽക്കഹോൾ, ഈഥർ, ബെൻസീൻ തുടങ്ങിയ കാർബണിക ലായനികളിൽ ലേയവുമാണ്.
കൽക്കരി ടാറിൽ സു.
120 ഗ്രാം/ലി.
എന്ന തോതിൽ നാഫ്തലീൻ അടങ്ങിയിട്ടുണ്ട്.
200-230 ° Cൽ സ്വേദനം ചെയ്യുന്ന ടാർ ഘടകമാണ് നാഫ്തലീൻ.
അസംസ്കൃത നാഫ്തലീനിൽ ചെറിയ അളവിൽ സൾഫർ അടങ്ങിയിരിക്കും.
മെഥനോൾ ഉപയോഗിച്ചു കഴുകിയശേഷം ക്രിസോട്ടിൽ ലയിപ്പിച്ച് വീണ്ടും പരലാക്കുകയോ ചൂടുവെള്ളം കൊണ്ട് കഴുകി ചൂടോടെ അമർത്തി (hot pressing) കട്ടിയാക്കിയശേഷം ഉത്പതിപ്പി(sublime)ച്ചോ ആംശിക സ്വേദനം ചെയ്തോ ശുദ്ധീകരിക്കാം.
പെട്രോളിയത്തിൽനിന്നും നാഫ്തലീൻ സംശ്ളേഷണം ചെയ്തെടുക്കാറുണ്ട്.
പെട്രോളിയം ഘടകങ്ങൾ 680 ° C ലുള്ള കോപ്പർ ഉത്പ്രേരകത്തിലൂടെ കടത്തിവിട്ടാണ് നാഫ്തലീൻ ഉത്പാദിപ്പിക്കുന്നത്.
പ്രതിപ്രവർത്തനങ്ങൾ.
നാഫ്തലീനിന്റെ ഒരു റിങ്ങിലെ കാർബൺ ആറ്റങ്ങൾക്ക് താഴെ കാണിച്ചിരിക്കുന്ന വിധത്തിൽ സംഖ്യകൾ നല്കിയിരിക്കുന്നു.
1,4,5,8 എന്നീ സ്ഥാനങ്ങൾ സമാനവും തുല്യവുമാണെന്നു കാണാം.
ഈ സ്ഥാനങ്ങൾക്ക് α എന്നും തുല്യവും സമാനവുമായ 2,3,6,7 എന്നീ സ്ഥാനങ്ങൾക്ക് β എന്നും പേരുനല്കിയിട്ടുണ്ട്.
അതിനാൽ ഏക പ്രതിസ്ഥാപിത നാഫ്തലീൻ വ്യുത്പന്നങ്ങളുടെ രണ്ട് ഐസോമറുകൾ രൂപീകൃതമാവും.
ഇരട്ട പ്രതിസ്ഥാപിത വ്യുത്പന്നങ്ങളെ ഓർത്തോ (1,2-), മെറ്റാ (1,3-), പാരാ (1,4-), ആന (1,5-) എപ്പീ (1,6-), കാറ്റാ (1,7-), പെരി (1,8-), ആംഫി (2,6-), പ്രോസ് (2,7-) എന്നിങ്ങനെയോ സംഖ്യകൾ മാത്രം ഉപയോഗിച്ചോ α β എന്നീ ഗ്രീക്ക് അക്ഷരങ്ങൾ ഉപയോഗിച്ചോ ആണ് നാമകരണം ചെയ്യുന്നത്.
നാഫ്തലീൻ വ്യുത്പന്നങ്ങൾ സ്ഥാനസമവായവത പ്രദർശിപ്പിക്കുന്നു.
ഏകപ്രതിസ്ഥാപിത സംയുക്തങ്ങൾക്ക് രണ്ട് സമസ്ഥാനീയങ്ങളുണ്ട്.
ഇരട്ട പ്രതിസ്ഥാപിത സംയുക്തങ്ങളിൽ രണ്ട് സ്ഥാനങ്ങളിലും ഒരേ സംയുക്തമാണ് ആദേശം ചെയ്യുന്നതെങ്കിൽ പത്തും, വ്യത്യസ്ത സംയുക്തങ്ങളാണെങ്കിൽ പതിനാലും ഐസോമറുകൾ സാധ്യമാണ്.
C 10 H 5 X 3 -14,C 10 H 5 XYZ-84,C 10 H 4 X 4 -22,C 10 H 2 X 6 -10,C 10 HX 7 -2,C 10 X 8 -1 എന്നിങ്ങനെയാണ് ഐസോമറുകൾ ഉണ്ടായിരിക്കുക.
ബെൻസീനിനെക്കാൾ ആരോമാറ്റികത കുറഞ്ഞ ഒരു സംയുക്തമാണ് നാഫ്തലീൻ.
ബെൻസീനിനെക്കാൾ കൂടുതൽ പ്രതിക്രിയാക്ഷമത പ്രദർശിപ്പിക്കുന്ന നാഫ്തലീൻ കലന, പ്രതിസ്ഥാപന പ്രതിക്രിയകളിൽ കൂടുതലായി ഏർപ്പെടുന്നു.
ഓക്സീകരണ നിരോക്സീകരണ പ്രവർത്തനങ്ങൾക്കും വിധേയമാണ്.
സോഡിയം അടങ്ങുന്ന തിളയ്ക്കുന്ന ഈഥൈൽ ആൽക്കഹോൾ ലായനിയുമായി പ്രതിപ്രവർത്തിച്ച് 1,4 ഡൈ ഹൈഡ്രോ നാഫ്തലീനും തിളയ്ക്കുന്ന അമൈൽ ആൽക്കഹോളിലാണെങ്കിൽ 1,2,3,4 ടെട്രാഹൈഡ്രോ നാഫ്തലീനും (ടെട്രാലിൻ) ഉണ്ടാവുന്നു.
നിക്കലിന്റെ സാന്നിധ്യത്തിൽ ഹൈഡ്രജനുപയോഗിച്ച് അപചയിക്കുമ്പോൾ ആദ്യം ടെട്രാലിനും തുടർന്നു ഡെക്കാലിൻ അഥവാ ഡെക്കാ ഹൈഡ്രോ നാഫ്ഥലീനും ഉണ്ടാകുന്നു.
ടെട്രാലിനും ഡെക്കാലിനും വാർണീഷുകൾ, പശകൾ എന്നിവയുടെ ലായകമായി ഉപയോഗപ്രദമാണ്.
ക്രോമിക് അമ്ലമുപയോഗിച്ച് നാഫ്തലീൻ ഓക്സീകരിക്കുകവഴി 1,4 നാഫ്താ ക്വിനോൺ ലഭ്യമാകുന്നു.
എന്നാൽ വാതകാവസ്ഥയിൽ വനേഡിയം പെന്റോക്സൈഡി(V 2 O 5 )ന്റെ സാന്നിധ്യത്തിൽ വായു ഉപയോഗിച്ച് ഓക്സീകരിച്ച് ഥാലിക് അൻഹൈഡ്രൈഡ് ലഭ്യമാക്കാം.
ഇത് ഗ്ലിപ്റ്റാൽ റെസിനുകളുടെ നിർമ്മാണത്തിനുവേണ്ടി ഉപയോഗപ്പെടുത്തി വരുന്നു.
അമ്ലപെർമാൻഗനേറ്റുപയോഗിച്ച് ഥാലിക് അമ്ലവും ഉണ്ടാക്കാനാവും.
ഹാലജനുകൾ, സോഡിയം, ഓസോൺ തുടങ്ങിയവയുമായി കലന സംയുക്തങ്ങൾ രൂപീകരിക്കാറുണ്ട്.
ക്ലോറിൻ, ബ്രോമിൻ എന്നിവയുമായി ചേർന്ന് ഡൈ, ടെട്രാ-ക്ലോറൈഡ് അഥവാ ബ്രോമൈഡ് എന്നിവയുണ്ടാകുന്നു.
ഒരേ റിങ്ങിലേക്കാണ് ക്ലോറിനും ബ്രോമിനും സങ്കലനം ചെയ്യുന്നത്.
ഡൈഓക്സേൻ ലായനിയിൽ സോഡിയവുമായി പ്രതിപ്രവർത്തിച്ച് പച്ച നിറത്തിലുള്ള സോഡിയം നാഫ്തലീൻ ഉണ്ടാവുന്നു.
ഓസോണുമായി ചേർന്ന് ഡൈഓസോണൈഡ് ഉണ്ടാവുന്നു.
ഈ സംയുക്തം ജലവുമായി ഥാലാൽഡിഹൈഡ് ഉണ്ടാക്കുന്നു.
നാഫ്തലിന്റെ പ്രതിപ്രവർത്തനങ്ങളിൽ ഏറെ പ്രാധാന്യമർഹിക്കുന്നവയാണ് പ്രതിസ്ഥാപന പ്രതിപ്രവർത്തനങ്ങൾ.
ഒരു ആറ്റംമാത്രം പ്രതിസ്ഥാപിക്കപ്പെടുന്ന അഭിക്രിയയിൽ α , β വ്യുത്പന്നങ്ങൾ രൂപീകൃതമാവാറുണ്ട്.
ഉയർന്ന താപനിലയിൽ നടക്കുന്ന സൾഫൊണേഷനും വലിപ്പംകൂടിയ അഭികാരകങ്ങൾ ഉപയോഗിച്ചു നടത്തുന്ന ഫ്രീഡൽ ക്രാഫ്റ്റ് അഭിക്രിയയും മാത്രമാണിതിനു അപവാദം.
ഈ രണ്ട് പ്രക്രിയകളിലും β വ്യുത്പന്നമാണ് പ്രധാനമായും ഉണ്ടാകുന്നത്.
ഇരുമ്പിന്റെ സാന്നിധ്യത്തിൽ ക്ലോറിനുപയോഗിച്ച് ക്ലോറിനീകരണത്തിനു വിധേയമാക്കുമ്പോൾ 95 ശ.
α വ്യുത്പന്നവും 5 ശ.
β വ്യുത്പന്നവുമാണ് ഉണ്ടാവുന്നത്.
എന്നാൽ അയോഡിന്റെ സാന്നിധ്യത്തിൽ ക്ലോറിനീകരണം നടത്തുമ്പോൾ 1:1 എന്ന അനുപാതത്തിൽ α , β വ്യുത്പന്നങ്ങൾ ഉണ്ടാവാറുണ്ട്.
ഗാഢനൈട്രിക് - സൾഫ്യൂറിക് അമ്ല മിശ്രിതമുപയോഗിച്ച് നൈട്രേഷനു വിധേയമാക്കുമ്പോഴും 95 ശ.
നാഫ്തലീൻ വളരെ എളുപ്പത്തിൽ സൾഫൊണേഷനും വിധേയമാകാറുണ്ട്.
എന്നാൽ പ്രതിക്രിയാ ഊഷ്മാവിനെ അടിസ്ഥാനമാക്കിയാണ് ഉത്പന്നങ്ങൾ ഉണ്ടാവുന്നത്.
40-80 ° C ൽ 98 ശ.
H 2 SO 4 ഉപയോഗിക്കുമ്പോൾ 96 ശ.
α വ്യുത്പന്നവും 150 ° C ൽ 85 ശ.
β വ്യുത്പന്നവും ആണ് ഉണ്ടാവുന്നത്.
പാരാഫോർമാൽഡിഹൈഡ്, HCl, ഗ്ലേസിയൽ അസറ്റിക് അമ്ലം, ഫോസ്ഫോറിക് അമ്ലം എന്നിവയടങ്ങുന്ന മിശ്രിതവുമായി പ്രതിപ്രവർത്തിച്ച് α ക്ലോറോ മീതൈൽ നാഫ്തലീൻ ഉണ്ടാവുന്നു.
ഫ്രീഡൽക്രാഫ്റ്റ് അഭിക്രിയയിൽ ഉപയോഗിക്കുന്ന രാസത്വരകമായ അലുമിനിയം ക്ളോറൈഡുമായി നാഫ്തലീൻ പ്രതിപ്രവർത്തിച്ച് ഡൈനാഫ്ഥൈലും മറ്റ് സങ്കീർണസംയുക്തങ്ങളും രൂപീകരിക്കുന്നതിനാൽ വളരെ താഴ്ന്ന താപനിലയിൽമാത്രമേ ഈ പ്രക്രിയ നടത്താനാവൂ.
ആൽക്കൈൽ ഗ്രൂപ്പിന്റെ വലിപ്പവും പ്രക്രിയാസാഹചര്യങ്ങളും ആണ് α β വ്യുത്പന്നങ്ങളുടെ രൂപീകരണം നിർണയിക്കുന്നത്.
ആൽക്കൈൽ ഗ്രൂപ്പിന്റെ വലിപ്പം കൂടുന്നതനുസരിച്ച് β സംയുക്തമാണ് പ്രധാനമായും ഉണ്ടാവുന്നത്.
CH 3 I ഉപയോഗിക്കുമ്പോൾ α യും β യും സംയുക്തങ്ങൾ ഉണ്ടാവുന്നു.
എന്നാൽ C 2 H 5 Br ആകുമ്പോൾ β സംയുക്തം കൂടുതലായി ഉണ്ടാവുന്നു.
n-C 3 H 7 Br ആകട്ടെ β സംയുക്തം മാത്രമേ രൂപീകരിക്കുന്നുള്ളൂ.
ഉപയോഗങ്ങൾ.
വാതകാവസ്ഥയിൽ വനേഡിയം പെന്റോക്സൈഡ് (V 2 O 5 ) ഉപയോഗിച്ച് ഓക്സീകരിച്ച് ഥാലിക് അൻഹൈഡ്രൈഡ് ഉണ്ടാക്കുന്നതിനാണ് നാഫ്തലീൻ പ്രധാനമായും ഉപയോഗിച്ചുവരുന്നത്.
പാറ്റകളെയും കീടങ്ങളെയും വികർഷിക്കുന്ന പാറ്റാ ഗുളികകളിലാണ് (moth balls) നാഫ്തലീൻ ഏറ്റവും സാധാരണയായി ഉപയോഗിക്കുന്നത്.
ചായങ്ങളുടെ നിർമ്മാണത്തിലും നാഫ്തലീൻ ഉപയോഗം കണ്ടെത്തുന്നു.
പുറത്തേക്കുള്ള കണ്ണികൾ Naphthalene എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നാഫ്തലീൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാഭ ഇംഗ്ലീഷ് വിലാസം https://ml.wikipedia.org/wiki/Nabha Nabha Fort 02
പഞ്ചാബിലെ പാട്യാല ജില്ലയിലെ ഒരു നഗരമാണ് നാഭ (Nabha) .
( പഞ്ചാബി : ਨਾਭਾ ).
പഴയ നാട്ടുരാജ്യമായ നാഭ രാജ്യത്തിന്റെ തലസ്ഥാനം നാഭയായിരുന്നു.
നാഭ സ്ഥിതി ചെയ്യുന്നത് 30.37 ° N 76.15 ° E ആണ്.
ഇതിന് ശരാശരി 246 മീറ്റർ (807 അടി) ഉയരമുണ്ട്.
അവലംബം പുറത്തേക്കുള്ള കണ്ണികൾ Nabha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Genealogy of the ruling chiefs of Nabha History Of Nabha Guru Har Rai Connection Archived 2014-10-14 at the Wayback Machine .
നാമ നാഗേശ്വര റാവു ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
തെലങ്കാന സംസ്ഥാനത്തെ  മഹബൂബാബാദിലെ ബാലപാലയിൽനിന്നുള്ള നാമ നാഗേശ്വര റാവു (ജനനംഃ മാർച്ച് 15,1957,  ) ഒരു ഇന്ത്യൻ രാഷ്ട്രീയക്കാരനും ഇന്ത്യയുടെ പതിനഞ്ചാം ലോകസഭ .
പതിനേഴാം ലോകസഭ എന്നിവയിലെ അംഗവുമാണ്.
ലോക്സഭയിൽ അംഗമാകുന്നതിന് മുമ്പ് നാഗേശ്വര റാവു മധുകോൺ പ്രോജക്ട്സ് എന്ന ഇൻഫ്രാസ്ട്രക്ചർ കമ്പനി നടത്തിയിരുന്നു.
2009ൽ അദ്ദേഹം ലോക്സഭാ സ്ഥാനാർത്ഥിയായിരിക്കെ, അദ്ദേഹത്തിന്റെ മൊത്തം ആസ്തി 1.3 ബില്യൺ ഡോളറായിരുന്നു ( 38.4 million മില്യൺ ഡോളർ, 23.3 million മില് ആർ. പി. ), അദ്ദേഹത്തെ ഏറ്റവും ധനികനായ സ്ഥാനാർത്ഥിയാക്കി.
ജയാപജയങ്ങൾ ഇടകലർന്നതാണ് നാഗേശ്വര റാവുവിന്റെ തെരഞ്ഞെടുപ്പ് രംഗം.
2004 ൽ ഖമ്മം ലോകസഭാ മണ്ഡല ത്തിൽ നിന്ന് നാഗേശ്വർ റാവു തിരഞ്ഞെടുപ്പിൽ മത്സരിച്ചെങ്കിലും നിലവിലെ എംപി യായ രേണുക ചൌധരി 100,000 വോട്ടുകൾക്ക് പരാജയപ്പെട്ടു.
2009 മെയ് മാസത്തിൽ കേന്ദ്രമന്ത്രി രേണുക ചൌധരിയെ പരാജയപ്പെടുത്തി ഖമ്മം മണ്ഡലത്തിൽ നിന്ന് 124,949 വോട്ടുകളുടെ ഭൂരിപക്ഷത്തോടെ ഖമ്മം നിയോജകമണ്ഡല ത്തെ പ്രതിനിധീകരിച്ച് നാഗേശ്വര റാവു ലോകസഭാംഗമായി എന്നാൽ 2014ൽ പൊങുലേറ്റി ശ്രീനിവാസ് റദ്ദിയോട് പരാജയപ്പെട്ടു.
2018ലെ നിയമസഭാ തെരഞ്ഞെടുപ്പിലും ഖമ്മം മണ്ഡലത്തിൽ പരാജയപ്പെട്ടു.
2009 മെയ് മാസത്തിൽ പാർട്ടി അധ്യക്ഷൻ എൻ ചന്ദ്രബാബു നായിഡുവിന്റെ സാന്നിധ്യത്തിൽ നടന്ന യോഗത്തിൽ നാഗേശ്വര റാവുവിനെ തെലുങ്ക് ദേശം പാർലമെന്ററി പാർട്ടി നേതാവായി ഏകകണ്ഠമായി തിരഞ്ഞെടുത്തു.
നാഗേശ്വര റാവു നാമ ചിന്നമ്മയെ വിവാഹം കഴിച്ചു, അവർക്ക് രണ്ട് ആൺമക്കളും ഒരു മകളും ഉണ്ട്.
രാഷ്ട്രീയ സ്ഥിതിവിവരക്കണക്കുകൾ വർഷം.
മത്സരിച്ചു പാർട്ടി മണ്ഡലം എതിരാളി വോട്ടുകൾ ഭൂരിപക്ഷം ഫലം 1 2004 എം. പി. ടി. ഡി. പി. ഖമ്മം രേണുക ചൌധരി (ഐ. എൻ. സി.) 409159 - 518047 style="background:#FA8072; color: black; vertical-align: middle; text-align: center; " class="table-no" | Lost 2 2009 469368 - 344920 style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു 3 2014 പൊൻഗുലേട്ടി ശ്രീനിവാസ് റെഡ്ഡി ( വൈ. എസ്. ആർ. സി. പി .) 410230 - 422434 style="background:#FA8072; color: black; vertical-align: middle; text-align: center; " class="table-no" | Lost 4 2018 എം. എൽ. എ. ഖമ്മം പുവ്വാഡ അജയ് കുമാർ ( ബി. ആർ. എസ്. ) 91769 - 102760 style="background:#FA8072; color: black; vertical-align: middle; text-align: center; " class="table-no" | Lost 5 2019 എം. പി. ടിആർഎസ് ഖമ്മം രേണുക ചൌധരി (ഐ. എൻ. സി.) വിജയിച്ചു ഖമ്മം ലോക്സഭാ
2019ലെ തിരഞ്ഞെടുപ്പിൽ നാമ നാഗേശ്വർ റാവു (62) വിജയിച്ചു, 2009നു ശേഷം രണ്ടാം തവണയും പാർലമെന്റിൽ ഖമ്മം ലോക്സഭാ മണ്ഡല ത്തെ പ്രതിനിധീകരിക്കും.
2009 ജൂണിൽ ഓസ്ട്രേലിയ ഇന്ത്യ വിദ്യാർത്ഥികൾ ആക്രമിക്കപ്പെട്ടപ്പോൾ, അന്നത്തെ എംഎൽഎ രേവന്ത് റെഡ്ഡി ഇന്ത്യയിൽ നിന്നുള്ള അന്താരാഷ്ട്ര വിദ്യാർത്ഥികളുമായി കൂടിക്കാഴ്ച നടത്താൻ നാഗേശ്വര റാവു ഓസ്ട്രേലിയ മെൽബൺ സന്ദർശിച്ചിരുന്നു.
നാഗേശ്വര റാവു ആശുപത്രികൾ സന്ദർശിക്കുകയും മെൽബണിലെ ട്രെയിനുകളിലും പൊതുഗതാഗതത്തിലും യാത്ര ചെയ്യുകയും ഇരകളെ കാണുകയും ഓസ്ട്രേലിയയിലെ ഇന്ത്യൻ വിദ്യാർത്ഥികളുമായി സംവദിക്കുകയും ചെയ്തു.
നാഗേശ്വര റാവു വിക്ടോറിയൻ പാർലമെന്റും സന്ദർശിക്കുകയും അന്നത്തെ വിക്ടോറിയൽ പ്രതിപക്ഷ നേതാവ് ബഹുമാനപ്പെട്ട ടെഡ് ബെയ്ലിയു, മന്ത്രിതല ഉപദേഷ്ടാവ് നിതിൻ ഗുപ്ത എന്നിവരുമായി കൂടിക്കാഴ്ച നടത്തുകയും ഓസ്ട്രേലിയ മെൽബണിൽ ഇന്ത്യൻ വിദ്യാർത്ഥികൾ ആക്രമിക്കപ്പെടുന്നതിനെക്കുറിച്ചുള്ള ആശങ്കകൾ ഉന്നയിപ്പിക്കുകയും ചെയ്തിരുന്നു.
പിന്നീട് 2009 ജൂലൈയിൽ വിക്ടോറിയൻ പ്രതിപക്ഷ നേതാവ് ബഹുമാനപ്പെട്ട ടെഡ് ബെയ്ലിയു മന്ത്രിതല ഉപദേഷ്ടാവ് നിതിൻ ഗുപ്തയും ഇന്ത്യയിലെ ഡൽഹി സന്ദർശിക്കുകയും അതേ വിഷയത്തിൽ നാഗേശ്വര റാവുവുമായി തുടർ കൂടിക്കാഴ്ച നടത്തുകയും ചെയ്തു.
നാമം ഇംഗ്ലീഷ് വിലാസം https://ml.wikipedia.org/wiki/Noun
വ്യാകരണത്തിൽ ദ്രവ്യത്തിന്റെയോ ക്രിയയുടെയോ ഗുണത്തിന്റെയോ പേരായ ശബ്ദത്തെ നാമം എന്ന് പറയുന്നു.
നാമങ്ങൾ നാലുവിധമാണുള്ളത് ദ്രവ്യനാമം ഗുണനാമം ക്രിയാനാമം സർ‌വ്വനാമം ദ്രവ്യനാമം
ദ്രവ്യങ്ങളുടെ (വസ്തുക്കളുടെ ) പേരായ ശബ്ദത്തിന് ദ്രവ്യനാമം എന്നു പറയുന്നു.
മല, കൃഷ്ണൻ, രാജു.
ദ്രവ്യനാമത്തിന്റെ പിരിവുകൾ സംജ്ഞാനാമം .
ഒരു പ്രത്യേക വ്യക്തിയേയോ ഒരു പ്രത്യേക വസ്തുവിന്റെയോ നാമമാണ് ഇത്.
രാമൻ, കൃഷ്ണൻ, രാധ, രാജു, ഭാരതപ്പുഴ, ആനമുടി, പമ്പ.
സാമാന്യനാമം .
ഒരേയിനത്തിൽപ്പെട്ട വസ്തുക്കൾക്കോ വ്യക്തികൾക്കോ പൊതുവായിപ്പറയുന്ന പേരാണ്‌ സാമാന്യ നാമം.
പുഴ, നദി, മൃഗം, മനുഷ്യൻ.
മേയനാമം .
ഒരു വ്യക്തിയായോ ജാതിയായോ സമൂഹമായോ തരം തിരിക്കാനാവാത്തതാണ് മേയനാമം.
വെയിൽ, മഴ, ഇരുട്ട്.
സമൂഹനാമം .
ഒരു കൂട്ടത്തെക്കുറിക്കുന്ന നാമമാണ് സമൂഹനാമം എന്ന് പറയുന്നത്.
പറ്റം, ഗണം തുടങ്ങിയവ.
ഗുണനാമം
നിറത്തേയോ തരത്തേയോ സ്വഭാവത്തേയോ കുറിക്കുന്ന നാമമാണ് ഗുണനാമം എന്ന് പറയുന്നത്.
വെളുപ്പ്, കറുപ്പ്, മിടുക്കൻ, സുന്ദരി തുടങ്ങിയവ.
ക്രിയാനാമം
ഒരു ക്രിയയിൽ നിന്നും ഉണ്ടാകുന്ന നാമമാണ് ക്രിയാനാമം.
അഥവാ ക്രിയയുടെ പേരിനെയാണ്‌ ക്രിയാനാമം എന്ന് പറയുന്നത്.
ഓട്ടം, ചാട്ടം, ചിരി, കരച്ചിൽ, നടത്തം തുടങ്ങിയവ സർവ്വനാമം
സർവ്വ നാമത്തിനു പലവിഭാഗങ്ങൾ ഉണ്ട്.
അവ താഴെക്കൊടുക്കുന്നു.
ഉത്തമപുരുഷസർവ്വനാമം (First Person)
പറയുന്ന ആളിനു പകരം നിൽക്കുന്ന ശബ്ദത്തെ ഉത്തമപുരുഷസർവ്വനാമം എന്നു പറയുന്നു.
ഉദാ:ഞാൻ, നമ്മൾ, തൻ, എൻ, മദ്ധ്യമപുരുഷസർവ്വനാമം (Second Person)
കേൾക്കുന്ന ആളിനു പകരം നിൽക്കുന്ന ശബ്ദം
ഉദാ: നീ , നിങ്ങൾ, താൻ.
പ്രഥമപുരുഷസർവ്വനാമം (Third Person)
ആരെപ്പറ്റിപ്പറയുന്നുവോ അവർക്കു പകരം നിൽക്കുന്നു.
ഉത്തമ , മദ്ധ്യമപുരുഷസർവ്വനാമങ്ങളൊഴികെ മറ്റെല്ലാം ഇതിൽ‌പ്പെടുന്നു.
ഉദാ: അവൻ, അവൾ, അവർ.
ശ്രീ എം കെ വാസുദേവൻ എഴുതിയ ഹൈസ്കൂൾ മലയാളം വ്യാകരണവും രചനയും എന്ന പുസ്തകം
റോയൽ ബുക്സ്ല് ,കോട്ടയം
നാഫ്ത ഇംഗ്ലീഷ് വിലാസം https://ml.wikipedia.org/wiki/Naphtha
ജ്വലനശേഷിയുള്ള ബാഷ്പശീല ഒരു ഹൈഡ്രോകാർബൺ മിശ്രിതമാണ് നാഫ്ത , പെട്രോളിയത്തിന്റെ ഫ്രാക്ഷണൽ ഡിസ്റ്റില്ലേഷൻ വഴിയാണ് നാഫ്തകൾ വേർതിരിക്കുന്നത്.
പേർഷ്യയിലെ  ( ഇറാൻ ) മണ്ണിൽ നിന്ന് ഊറിയിരുന്ന ഒരിനം ബാഷ്പശീലമായ പെട്രോളിയത്തിനാണ് ആദ്യമായി നാഫ്ത എന്ന് പേര് നല്കിയത്.
പെട്രോളിയം നാഫ്ത, കോൾട്ടാർ നാഫ്ത, ഷേൽനാഫ്ത, വുഡ്നാഫ്ത (മീഥൈൽ ആൽക്കഹോൾ) എന്നീ നാഫ്തകൾ പെട്രോളിയം, കോൾട്ടാർ, ഷേൽ, തടി എന്നിവയുടെ ആംശിക സ്വേദനം വഴി ലഭിക്കുന്നു.
സൾഫർ സംയുക്തങ്ങൾ നീക്കം ചെയ്യുന്നതിനും നിറം, മണം, സ്ഥിരത എന്നീ ഗുണങ്ങൾ മെച്ചപ്പെടുത്തുന്നതിനും അമ്ളവും കളിമണ്ണും ഉപയോഗിച്ച് ഉപചരിക്കുകയാണ് ചെയ്യുന്നത്.
പെട്രോളിയം വ്യവസായത്തിൽ ഗ്യാസോലിൻ, മണ്ണെണ്ണ എന്നീ ഘടകങ്ങളടങ്ങുന്ന ഹൈഡ്രോകാർബണുകളെ നാഫ്തയായി കണക്കാക്കുന്നു.
27 ° C മുതൽ 260 ° C വരെയാണ് തിളനില.
ചില നാഫ്തകൾ ഒരേവിഭാഗത്തിൽപ്പെടുന്ന ഹൈഡ്രോകാർബണുകൾ മാത്രം അടങ്ങുന്നതായിരിക്കും.
ആലിഫാറ്റിക, ആരോമാറ്റിക നാഫ്തകൾ തമ്മിൽ വളരെയധികം വ്യത്യാസങ്ങൾ ഉണ്ട്.
ആലിഫാറ്റിക നാഫ്തകൾക്ക് ഗന്ധം, വിഷാംശം എന്നിവ താരതമ്യേന കുറവായിരിക്കും.
അവയുടെ ലായകഗുണവും കുറവാണ്.
സോയാബീനിൽ നിന്ന് മേന്മ കുറഞ്ഞ പദാർഥങ്ങൾ ഒഴിവാക്കി എണ്ണ മാത്രം വേർതിരിച്ചെടുക്കുന്നതിനും ഡ്രൈക്ളീനിങ്ങിനും അച്ചടിമഷി നിർമ്മിക്കുന്നതിനും ലായകഗുണം കുറഞ്ഞആലിഫാറ്റിക നാഫ്തകളാണ് ഉപയോഗിക്കുന്നത്.
ആരോമാറ്റിക നാഫ്തകളുടെ സവിശേഷത അവയുടെ ലായകഗുണമാണ്.
കോൾട്ടാറായിരുന്നു പ്രധാന സ്രോതസ്സ്.
എന്നാൽ രാസത്വരകങ്ങളുപയോഗിച്ച് പെട്രോളിയത്തിൽ നിന്ന് ചെറിയ തന്മാത്രകൾ (cracking) ഉണ്ടാക്കിത്തുടങ്ങിയതോടെ ആരോമാറ്റിക നാഫ്തകൾക്ക് പെട്രോളിയം ഒരു പ്രധാന സ്രോതസ്സായി.
ടൊളുയീൻ, സൈലീൻ എന്നിവയാണ് ഘടകങ്ങൾ.
അപകടകരമായ വിഷാംശം മൂലം ബെൻസീൻ അഭിലഷണീയമായ ഘടകമല്ല.
പെയിന്റുകളും വാർണീഷുകളും നേർപ്പിക്കാനാണ് (thinner) ആരോമാറ്റിക നാഫ്തകൾ ഉപയോഗിക്കുന്നത്.
റബ്ബർ, തുകൽ വ്യവസായങ്ങളിലും ആരോമാറ്റിക നാഫ്തകളുടെ സവിശേഷ ലായകഗുണം പ്രയോജനപ്പെടുത്തുന്നുണ്ട്.
കീടനാശിനികളുടെയും അണുനാശിനികളുടെയും വിഷാംശം നേർപ്പിച്ച് പകരം ലായകമായ നാഫ്തയുടെ വിഷാംശം പ്രയോജനകരമായി ഉപയോഗപ്പെടുത്താറുണ്ട്.
നിലമെഴുക്ക്, തുകൽ പോളിഷ്, ലോഹപോളിഷ്, സോപ്പുകൾ എന്നിവയിലെല്ലാം നാഫ്തകൾ ഉപയോഗിച്ചുവരുന്നു.
തെർമൽ പവർ സ്റ്റേഷനുകളിൽ ഇന്ധനമായും ഇത് ഉപയോഗിക്കാറുണ്ട്.
അവലംബം ↑ http://en.citizendium.org/wiki/Petroleum_naphtha കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നാഫ്ത എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാഫ്തലി ബെന്നെറ്റ് ഇംഗ്ലീഷ് വിലാസം https://ml.wikipedia.org/wiki/Naftali_Bennett
ഇസ്രയേലിൻ്റെ മുൻ പ്രധാനമന്ത്രിയും രാഷ്ട്രീയക്കാരനുമാണ് നാഫ്തലി ബെന്നെറ്റ് (ഹീബ്രു: נַפְתָּלִי ജനനം 25 മാർച്ച് 1972) ഇസ്രയേലിൻ്റെ 13 ആമത്തെ പ്രധാനമന്ത്രിയായിരുന്നു.
2013 മുതൽ 2019 വരെ പ്രവാസ മന്ത്രിയായും 2015 മുതൽ 2019 വരെ വിദ്യാഭ്യാസ മന്ത്രിയായും 2019 മുതൽ 2020 വരെ പ്രതിരോധ മന്ത്രിയായും അദ്ദേഹം സേവനമനുഷ്ഠിച്ചു.
2018 മുതൽ പുതിയ വലതുപക്ഷ പാർട്ടിയെ നയിച്ച അദ്ദേഹം, മുമ്പ് 2012 ൽ ജൂത ഹോം പാർട്ടിക്ക് നേതൃത്വം നൽകി.
അമേരിക്കയിൽ നിന്നുള്ള കുടിയേറ്റക്കാരുടെ മകനായ ബെന്നറ്റ് ഹൈഫയിൽ ആണ് ജനിച്ചതും വളർന്നതും.
ഇസ്രായേൽ പ്രതിരോധ സേനയിലെ സയറെറ്റ് മത്കൽ, മഗ്ലാൻ സ്പെഷ്യൽ ഫോഴ്‌സ് യൂണിറ്റുകളിൽ സേവനമനുഷ്ഠിച്ച അദ്ദേഹം നിരവധി പോരാട്ട പ്രവർത്തനങ്ങൾക്ക് നേതൃത്വം നൽകുകയും, തുടർന്ന് ഒരു സോഫ്റ്റ്വെയർ സംരംഭകനായിത്തീരുകയും ചെയ്തു.
1999 ൽ, യു.എസ്. കമ്പനിയായ സിയോട്ടയുടെ സഹസ്ഥാപകനും സഹ-ഉടമസ്ഥനുമായ അദ്ദേഹം, തട്ടിപ്പ് വിരുദ്ധ സ്ഥലത്ത് പ്രവർത്തിച്ചു.
ഓൺലൈൻ ബാങ്കിംഗ് തട്ടിപ്പ്, ഇ-കൊമേഴ്‌സ് തട്ടിപ്പ്, ഫിഷിംഗ് എന്നിവയിൽ അക്കാലത്ത് അദ്ദേഹം ശ്രദ്ധ കേന്ദ്രീകരിച്ചു.
2005 ൽ 145 മില്യൺ ഡോളറിന് കമ്പനി വിറ്റു.
ഇസ്രായേലി ക്ലൗഡ് കമ്പ്യൂട്ടിംഗ് സേവനമായ സോളുട്ടോയുടെ സിഇഒയായും അദ്ദേഹം സേവനമനുഷ്ഠിച്ചിട്ടുണ്ട്.
100-130 മില്യൺ ഡോളറിന് 2013 ൽ ഈ കമ്പനി വിറ്റു.
2006 ൽ അദ്ദേഹം രാഷ്ട്രീയത്തിൽ പ്രവേശിച്ചു, 2008 വരെ ബെഞ്ചമിൻ നെതന്യാഹുവിന്റെ ചീഫ് ഓഫ് സ്റ്റാഫ് ആയി സേവനമനുഷ്ഠിച്ചു.
2012 ൽ ബെന്നറ്റ് ജൂത ഹോമിന്റെ പാർട്ടി നേതാവായി തിരഞ്ഞെടുക്കപ്പെട്ടു.
2013 ലെ നെസെറ്റ് തിരഞ്ഞെടുപ്പിൽ ബെന്നറ്റിന്റെ നേതൃത്വത്തിൽ ജൂത ഹോം ആദ്യമായി മത്സരിച്ച പാർട്ടി 120 ൽ 12 സീറ്റുകൾ നേടി.
പ്രധാനമന്ത്രി നെതന്യാഹുവിന്റെ കീഴിൽ 2013 മുതൽ 2015 വരെ സാമ്പത്തിക, മത സേവന മന്ത്രിയായി സേവനമനുഷ്ഠിച്ചു.
1972 മാർച്ച് 25 ന് ഇസ്രായേലിലെ ഹൈഫയിലാണ് നഫ്താലി ബെന്നറ്റ് ജനിച്ചത്.
ആറ് ദിവസത്തെ യുദ്ധത്തിന് ഒരു മാസത്തിനുശേഷം 1967 ൽ സാൻ ഫ്രാൻസിസ്കോയിൽ നിന്ന് ഇസ്രായേലിലേക്ക് താമസം മാറിയ അമേരിക്കൻ-ജൂത കുടിയേറ്റക്കാരായ ജിമ്മിനും മർനയ്ക്കും (ലെഫ്കോ) [12] ജനിച്ച മൂന്ന് ആൺമക്കളിൽ ഇളയവനാണ് അദ്ദേഹം.
പിതാവിന്റെ അഷ്‌കെനാസിയുടെ ജൂത വേരുകൾ പോളണ്ട് , ജർമ്മനി , നെതർലാൻഡ്‌സ് എന്നിവിടങ്ങളിൽ നിന്നാണ്.
രണ്ടാം ലോക മഹായുദ്ധം പൊട്ടിപ്പുറപ്പെടുന്നതിന് 20 വർഷങ്ങൾക്ക് മുമ്പ് അദ്ദേഹത്തിന്റെ മുത്തശ്ശിമാർ പോളണ്ടിൽ നിന്ന് സാൻ ഫ്രാൻസിസ്കോയിലേക്ക് താമസം മാറ്റി.
മുതിർന്നവരായ ശേഷം ഇസ്രായേലിലേക്ക് താമസം മാറ്റി, ഹൈഫയിലെ വിറ്റ്കിൻ സ്ട്രീറ്റിൽ സ്ഥിരതാമസമാക്കി.
റാപ്പോപോർട്ട് റബ്ബിക് കുടുംബത്തിന്റെയും മധ്യകാല ബൈബിൾ വ്യാഖ്യാതാവ് രാശിയുടെയും പിൻഗാമിയാണ് ബെന്നറ്റ്.
പോളണ്ടിൽ താമസിച്ച അദ്ദേഹത്തിന്റെ അമ്മയുടെ കുടുംബാംഗങ്ങളിൽ ചിലരെ ഹോളോകോസ്റ്റിൽ കൊലപ്പെടുത്തുകയുണ്ടായി.
ബെന്നറ്റിന് നാലുവയസ്സുള്ളപ്പോൾ, പിതാവിന്റെ ജോലിയുടെ ഭാഗമായി കുടുംബം രണ്ടുവർഷം മോൺ‌ട്രിയലിലേക്ക് മാറി.
ഹൈഫയിലേക്ക് മടങ്ങിയെത്തിയ ബെന്നറ്റ് കാർമൽ പ്രാഥമിക വിദ്യാലയത്തിൽ ചേരാൻ തുടങ്ങി.
അദ്ദേഹം രണ്ടാം ക്ലാസിൽ പഠിക്കുമ്പോൾ, പിതാവിന്റെ ജോലിയുടെ ഭാഗമായി കുടുംബം രണ്ടുവർഷം ന്യൂജേഴ്‌സിയിലെ ടീനെക്കിലേക്ക് മാറി.
ന്യൂജേഴ്‌സിയിൽ താമസിക്കുമ്പോൾ ബെന്നറ്റ് യാവ്നെ അക്കാദമിയിൽ ചേർന്നു.
ബെന്നറ്റിന് പത്ത് വയസ്സുള്ളപ്പോൾ കുടുംബം ഹൈഫയിലേക്ക് മടങ്ങി.
ബെന്നറ്റിന് രണ്ട് സഹോദരന്മാരുണ്ട്.
യുണൈറ്റഡ് കിംഗ്ഡം ആസ്ഥാനമായി പ്രവർത്തിക്കുന്ന ആഷർ, സിം ഇന്റഗ്രേറ്റഡ് ഷിപ്പിംഗ് സർവീസസിന്റെ അക്കൗണ്ടന്റ് ഡാനിയേൽ എന്നിവരാണ് അവർ.
സായുധസേനയിൽ
1990 ൽ ബെന്നറ്റിനെ ഇസ്രായേൽ പ്രതിരോധ സേനയിലേക്ക് എടുത്തു.
സെയ്‌റെറ്റ് മത്കൽ, മഗ്ലാൻ കമാൻഡോ യൂണിറ്റുകളിൽ കമ്പനി കമാൻഡറായി അദ്ദേഹം സേവനമനുഷ്ഠിച്ചു.
ആറുവർഷത്തിനുശേഷം ബെന്നറ്റിനെ സജീവ സേവനത്തിൽ നിന്ന് ഡിസ്ചാർജ് ചെയ്തു, എന്നാൽ കരുതൽ ധനത്തിൽ തുടർന്നും മേജർ പദവിയിലെത്തി.
1982–2000 ദക്ഷിണ ലെബനൻ പോരാട്ടത്തിൽ ബെനിറ്റ് ആദ്യത്തെ ഇൻറ്റിഫാദയിലും ലെബനനിലെ ഇസ്രായേൽ സുരക്ഷാ മേഖലയിലും സേവനമനുഷ്ഠിച്ചു.
നിരവധി പ്രവർത്തനങ്ങൾക്ക് അദ്ദേഹം കൽപ്പിച്ചു.
മറ്റ് ദൗത്യങ്ങളിൽ, ഓപ്പറേഷൻ ഗ്രേപ്‌സ് ഓഫ് ക്രോത്തിൽ ഒരു ഉദ്യോഗസ്ഥനായി അദ്ദേഹം സേവനമനുഷ്ഠിച്ചു.
പതിവ് ഐ.ഡി.എഫ് സേവനത്തിനുശേഷം ബെന്നറ്റിന് ജറുസലേം എബ്രായ സർവകലാശാലയിൽ നിന്ന് നിയമബിരുദം ലഭിച്ചു. [23]
രണ്ടാമത്തെ ഇൻതിഫാദ സമയത്ത്, ഓപ്പറേഷൻ ഡിഫൻസീവ് ഷീൽഡിൽ പങ്കെടുത്തു.
2006 ലെ ലെബനൻ യുദ്ധസമയത്ത് അദ്ദേഹത്തെ മഗ്ലാൻ സ്പെഷ്യൽ ഫോഴ്‌സ് യൂണിറ്റിലെ റിസർവലിസ്റ്റായി വിളിക്കുകയും ഹിസ്ബുള്ള റോക്കറ്റ് ലോഞ്ചറുകൾക്കെതിരെ പ്രവർത്തിക്കുകയും ശത്രുക്കളുടെ പിന്നിലുള്ള തിരച്ചിൽ നടത്തുകയും നശിപ്പിക്കുകയും ചെയ്തു.
ബെന്നറ്റിന്റെ പത്നി ഗിലറ്റ് തൊഴിൽപരമായി വൈദഗ്ധ്യം സിദ്ധിച്ച ഒരു കേക്ക് നിർമ്മാതാവാണ്.
ഒരു മതേതരവാദിയായിരുന്ന അവർ‌, പക്ഷേ ഇപ്പോൾ ശബ്ബത്തും കഷ്‌റത്തും ആചരിക്കുന്നു.
ടെൽ അവീവ് നഗരത്തിന് ഏകദേശം 20 കിലോമീറ്റർ (12 മൈൽ) വടക്ക് ഭാഗത്തായി സ്ഥിതിചെയ്യുന്ന റആനാനയിൽ ജീവിക്കുന്ന ഈ ദമ്പതികൾക്ക് നാല് കുട്ടികളാണുള്ളത്.
മൂത്തമകനായ യോനാതന്റെ പേര് യോനാതൻ നെതന്യാഹുവിന്റെ പേരിൽനിന്നും ഇളയ മകൻ ഡേവിഡ് ഇമ്മാനുവേലിന്റെ പേര് സ്പെഷ്യൽ ഫോർസസിലെ സേവനകാലത്ത് അദ്ദേഹത്തിന്റെ സ്നേഹിതനായിരുന്ന ഇമ്മാനുവൽ മൊറേനോയുടെ പേരിൽനിന്നുമാണ് എടുത്തിട്ടുള്ളത്.
മോഡേൺ ഓർത്തഡോക്സ് ജൂഡായിസം പിന്തുടരുന്നയാളാണ് ബെന്നറ്റ്.
നാഭാഗൻ
സൂര്യവംശത്തിലെ ഒരു രാജാവാണ് നാഭാഗൻ .
ഇദ്ദേഹത്തിൻറെ പുത്രനാണ് അംബരീഷൻ .
സൂര്യവംശത്തിലെ പ്രധാനപ്പെട്ട പത്ത് രാജാക്കന്മാരാണ് ഇക്ഷ്വാകു , നഭഗൻ , ധൃഷ്ടൻ , സര്യാതി , നരിഷ്യന്തൻ , നാഭാഗൻ, ദിഷ്ടൻ , കരുഷൻ , പ്രശ്ധരൻ , വസുമാൻ എന്നിവർ.
ഇവരിൽ, നാഭാഗൻ നഭഗൻറെ പുത്രനും കവിയും ഋഷിതുല്യനുമാണ്.
നാമ കുസുമമുലചേ പൂജിഞ്ചേ
ത്യാഗരാജസ്വാമികൾ ശ്രീരാഗത്തിൽ ചിട്ടപ്പെടുത്തിയ ഒരു കൃതിയാണ് നാമ കുസുമ വരികളും അർത്ഥവും വരികൾ അർത്ഥം പല്ലവി നാമ കുസുമമുലചേ പൂജിഞ്ചേ നര ജന്മമേ ജന്മമു മനസാ ഭഗവാന്റെ പേരുള്ള പൂക്കളാൽ അദ്ദേഹത്തെ  ആരാധിക്കാൻ സാധിക്കുന്ന മനുഷ്യജന്മം തന്നെയാണ് യഥാർത്ഥ ജന്മം അനുപല്ലവി ശ്രീമന്മാനസ കനക പീഠമുന ചെലഗ ജേസികൊനി വര ശിവ രാമ ഭഗവാനെ മനസ്സാകുന്ന സുവർണ്ണസിംഹാസനത്തിൽ പ്രതിഷ്ഠിച്ച് രാമന്റെ ശുഭകരമായ നാമങ്ങൾ ഉച്ചരിക്കാൻ കഴിയുന്ന ജന്മമാണ് ചരണം നാദ സ്വരമനേ വര നവ രത്നപു വേദികപൈ സകല ലീലാ വിനോദുനി പരമാത്മുനി ശ്രീ രാമുനി പാദമുലനു ത്യാഗരാജ ഹൃദ്ഭൂഷണുനി പ്രപഞ്ചത്തെ മുഴുവൻ തന്റെ വിനോദങ്ങളാൽ അഭിരമിപ്പിക്കുന്ന നാദവും സ്വരവുമായ പവിത്ര നവരത്നങ്ങളാൽ അലംകൃതമായ ത്യാഗരാജന്റെ ഹൃദയത്താൽ അലങ്കരിച്ച് പൂക്കളുടെ പേരുകളാൽ രാമന്റെ പാദാരവിന്ദങ്ങൾ ആരാധിക്കാൻ കഴിയുന്ന മനുഷ്യജന്മം അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം ടി എം കൃഷ്ണയുടെ ആലാപനം
നട്ട്ഹാച്ച് ഇംഗ്ലീഷ് വിലാസം https://ml.wikipedia.org/wiki/Nuthatch
സിറ്റിഡെ (Sittidae) കുടുംബത്തിൽപ്പെട്ട പക്ഷിയാണ് നട്ട്ഹാച്ച് .
ഉത്തരാർധഗോളത്തിൽ ധാരാളമായി കാണപ്പെടുന്ന ഈയിനം പക്ഷിക്ക് 3.5 മുതൽ 7 വരെ ഇഞ്ച് വലിപ്പവും ചെറിയ കാലുകളും ആണ് ഉള്ളത്.
യൂറോപ്പിലെയും ഏഷ്യയിലെയും വടക്കേ അമേരിക്കയിലെയും കാടുകളിലാണ് ഇവയെ കൂടുതലായും കണ്ടുവരുന്നത്.
വടക്കേ അമേരിക്കയിൽ പ്രധാനമായും നാല് സ്പീഷീസ് നട്ട്ഹാച്ചുകളാണ് കാണപ്പെടുന്നത്; സാമാന്യം വലിപ്പമുള്ള വൈറ്റ് ബ്രസ്റ്റഡ് നട്ട്ഹാച്ച് (സിറ്റ കരോലിനെൻസിസ്), പടിഞ്ഞാറൻ കാനഡയിൽ കണ്ടുവരുന്ന റെഡ് ബ്രസ്റ്റഡ് നട്ട്ഹാച്ച് (സിറ്റ കനാഡൻസിസ്), പടിഞ്ഞാറൻ ഭാഗങ്ങളിൽ കണ്ടുവരുന്ന പിഗ്മി നട്ട്ഹാച്ച് (സിറ്റ പിഗ്മിയ), തെക്കു-കിഴക്കൻ ഭാഗങ്ങളിൽ കണ്ടുവരുന്ന ബ്രൗൺ ഹെഡഡ് നട്ട്ഹാച്ച് (സിറ്റ പ്യൂസില്ല).
ചെറുപ്രാണികളും അവയുടെ മുട്ടയും പ്യൂപ്പയും ധാന്യങ്ങളും വിത്തുകളുമാണ് നട്ട്ഹാച്ചുകളുടെ പ്രധാന ഭക്ഷണം.
ഇവ മുട്ടയിടുന്നത് മരപ്പൊത്തുകളിലും പാറമടകളിലുമൊക്കെയാണ്.